ꯏꯔꯣꯢ ꯃꯊꯨꯟꯅ ꯀ꯭ꯋꯥꯛ ꯐꯥꯕ

ꯏꯔꯣꯢ ꯃꯊꯨꯟ ꯅ ꯀ꯭ꯋꯥꯛ ꯐꯥꯕ ꯍꯥꯏꯕꯁꯤ ꯃꯤꯇꯩ ꯑꯍꯟ ꯂꯃꯟꯁꯤꯡ ꯂꯤꯅꯔꯝꯕ ꯅꯣꯛꯅꯤꯡꯕ ꯋꯥꯔꯤ ꯁꯤꯡꯒꯤ ꯃꯅꯨꯡꯗ ꯑꯃꯅꯤ꯫ ꯋꯥꯔꯤ ꯑꯁꯤ ꯀꯩ ꯃꯆꯥ ꯑꯃꯅ ꯄꯪꯂꯨꯕꯗꯒꯤ ꯂꯧꯁꯤꯡ ꯋꯥꯠꯄꯗꯒꯤ ꯃꯆꯤꯟꯆꯥꯛ ꯑꯣꯏꯕ ꯑꯄꯤꯛꯄ ꯊꯧꯋꯥꯏ ꯄꯥꯟꯕ ꯁꯥ ꯆꯥꯕ ꯉꯝꯈꯤꯗꯕꯒꯤ ꯋꯥꯔꯤꯅꯤ ꯑꯃꯁꯨꯡ ꯌꯥꯝ ꯍꯩꯁꯤꯡꯕ ꯀꯋꯥꯛ ꯑꯃꯅ ꯑꯄꯪꯕ ꯃꯑꯣꯡꯗ ꯃꯊꯋꯥꯏ ꯃꯥꯡꯕꯒꯤ ꯅꯣꯛꯅꯤꯡꯕ ꯋꯥꯔꯤꯅꯤ ꯫

 ꯃꯄꯨꯡ ꯑꯣꯏꯕ ꯋꯥꯔꯤ 
ꯌꯥꯃꯅ ꯃꯌꯥꯡ ꯀꯪꯕ ꯍꯃꯦꯡ ꯑꯃꯥ ꯂꯩꯔꯝꯃꯤ ꯃꯥꯅꯥ ꯃꯌꯥꯡ ꯀꯪꯕꯒꯤ ꯆꯥꯡ ꯁꯤ ꯀꯨꯟꯕꯗ ꯃꯅꯤꯡꯅ ꯊꯦꯡꯕ ꯃꯐꯝꯗꯨ ꯐꯨꯠꯈꯥꯏ ꯑꯃꯒ ꯀꯨꯠꯄ ꯑꯣꯏ꯫ ꯀꯩ ꯂꯝꯆꯥ ꯑꯃꯥ ꯂꯥꯛꯂꯝꯃꯤ ꯀꯨꯟꯂꯤꯕ ꯍꯃꯦꯡ ꯑꯗꯨ ꯎꯕꯗ ꯆꯥꯅꯤꯡꯂꯗꯨꯅ ꯉꯪꯗꯨꯅ ꯙꯞ ꯀꯥ ꯇꯧꯏ꯫ ꯃꯗꯨꯗ ꯍꯃꯦꯡ ꯑꯗꯨꯅ ꯃꯁꯤꯒꯤ ꯀꯩꯁꯤ ꯑꯉꯥꯡꯅꯤ ꯑꯗꯨꯅ ꯂꯧꯁꯤꯡ ꯑꯃ ꯇꯧꯍꯧꯗꯔꯕꯗꯤ ꯑꯩ ꯊꯋꯥꯏ ꯃꯥꯡꯕ ꯇꯥꯔꯦ ꯈꯟꯗꯨꯅ ꯑꯁꯨꯝꯅ ꯍꯥꯏꯔꯛꯏ꯫ ꯑꯩꯒꯤ ꯏꯃꯥꯛ ꯅꯤꯄꯥ ꯅꯣꯡꯁꯥ ꯗꯨꯕꯨ ꯁꯋꯥꯏꯗ ꯂꯩꯕ ꯖꯥꯠꯂ ꯃꯥꯅꯥ ꯅꯨꯡꯇꯤꯒꯤ ꯀꯩ ꯃꯆꯥ ꯐꯥꯗꯨꯅ ꯆꯥꯕ ꯑꯗꯨꯅ ꯀꯩ ꯃꯆꯥ ꯎꯔꯗꯤ ꯃꯉꯣꯟꯗ ꯄꯥꯎ ꯄꯤꯔꯛꯎ ꯍꯥꯏꯕꯗꯨ ꯃꯁꯤꯗ ꯀꯩ ꯃꯆꯥ ꯑꯃ ꯂꯩꯔꯦꯁꯦ ꯄꯥꯎ ꯄꯤꯔꯨꯔꯒꯦ ꯍꯥꯏꯅ ꯍꯥꯏꯔꯛꯏ꯫ ꯋꯥꯐꯝ ꯑꯁꯤ ꯇꯥꯕꯗ ꯀꯩ ꯃꯆꯥꯗꯨꯅ ꯈꯟꯂꯤ ꯁꯤꯗꯤ ꯃꯇꯥ ꯑꯃꯅꯤꯅꯦ ꯍꯃꯦꯡ ꯁꯦ ꯅꯣꯡꯁꯥ ꯒꯤ ꯃꯕꯥꯏ ꯒ ꯑꯣꯏꯕꯣꯏꯔꯦ ꯑꯩ ꯊꯋꯥꯏ ꯃꯥꯡꯕ ꯇꯥꯔꯦ ꯍꯥꯏꯗꯨꯅ ꯅꯥꯄꯤ ꯃꯔꯛꯇ ꯄꯥꯛꯊꯔꯒ ꯂꯣꯠꯇꯨꯅꯒ ꯆꯠꯈꯔꯦ꯫ ꯈꯔꯥ ꯑꯃꯨꯛ ꯂꯥꯛꯂꯒ ꯂꯩꯈꯣꯝ ꯃꯔꯛꯇ ꯏꯔꯣꯏ ꯑꯃꯅ ꯑꯣꯟꯗꯨꯅ ꯁꯥꯟꯅꯔꯝꯕ ꯑꯃꯨꯛ ꯀꯩ ꯃꯆꯥ ꯗꯨꯅ ꯊꯦꯡꯅꯔꯛꯏ ꯃꯁꯤ ꯑꯣꯏꯅ ꯆꯥꯔꯒꯦ ꯉꯁꯤꯒꯤꯗꯤ ꯈꯟꯂꯤ꯫ ꯑꯁꯨꯝ ꯇꯧꯅ ꯀꯩ ꯃꯆꯥ ꯗꯨꯅ ꯃꯥꯕꯨ ꯆꯥꯒꯗꯕꯒꯤ ꯆꯪꯁꯤꯟꯂꯛꯂꯤꯕ ꯃꯑꯣꯡ ꯑꯗꯨ ꯎꯕꯗ ꯏꯔꯣꯏ ꯑꯗꯨꯅ ꯑꯁꯤꯡꯕ ꯏꯔꯣꯏ ꯑꯣꯏꯔꯝꯕꯗꯒꯤ ꯃꯈꯣꯡ ꯀꯥꯇꯨ ꯃꯅꯤꯡ ꯃꯃꯥꯡ ꯀꯥꯎꯗꯨꯅ ꯂꯩꯈꯣꯝ ꯐꯨꯔꯨ ꯀꯥꯝꯗꯨꯅ ꯙꯞ ꯇꯧꯔꯒ ꯍꯥꯏꯔꯛꯏ ꯅꯨꯡꯇꯤꯒꯤ ꯀꯩ ꯑꯍꯨꯝ ꯑꯍꯨꯝ ꯆꯥꯕꯁꯦ ꯉꯁꯤꯒꯤ ꯀꯩ ꯑꯃꯥ ꯆꯥꯕ ꯃꯇꯝ ꯑꯣꯏꯔꯦ ꯃꯁꯤꯒꯤ ꯀꯩꯁꯤ ꯍꯦꯛꯇ ꯆꯥꯔꯒꯦ ꯍꯥꯏꯅ꯫ ꯃꯁꯤ ꯇꯥꯕꯗꯥ ꯀꯩ ꯑꯗꯨ ꯄꯥꯈꯠꯃꯟꯗꯨꯅ ꯍꯣꯠꯇꯨꯅ ꯆꯦꯟꯂꯛꯏ ꯑꯁꯨꯝꯅ ꯃꯆꯤꯟ ꯅ ꯁꯣꯟꯂꯝꯃꯤ ꯉꯁꯤꯒꯤ ꯅꯨꯃꯤꯠꯁꯤꯕꯨ ꯀꯔꯤꯅꯣꯅꯦ ꯑꯩꯁꯦ ꯗꯥꯎ ꯌꯥꯗꯕ ꯍꯥꯏꯗꯨ ꯑꯣꯏꯔ ꯃꯥꯟꯂꯦ ꯑꯃꯅ ꯅꯣꯡꯁꯥ ꯒꯤ ꯃꯕꯥꯏ ꯑꯃꯟ ꯅꯨꯡꯇꯤꯒꯤ ꯀꯩ ꯑꯍꯨꯝ ꯑꯍꯨꯝ (꯳) ꯆꯥꯕ ꯫ ꯑꯩ ꯊꯋꯥꯏ ꯃꯥꯡꯂꯝꯅꯤꯗꯥ ꯍꯥꯏꯅ ꯁꯣꯟꯗꯨꯅ ꯂꯥꯛꯄꯗ ꯀꯩ ꯑꯗꯨꯅ ꯀꯋꯥꯛ ꯑꯃꯅ ꯃꯆꯤꯟꯖꯥꯛ ꯆꯥꯔꯝꯕꯗꯨ ꯊꯦꯡꯅꯔꯝꯃꯤ ꯑꯗꯨꯒ ꯋꯥꯔꯤ ꯄꯨꯝꯕ ꯂꯤꯔꯝꯃꯤ ꯫ ꯃꯗꯨ ꯇꯥꯕ ꯀꯋꯥꯛ ꯑꯗꯨꯅ ꯀꯔꯦꯝꯅꯕ ꯃꯑꯣꯡꯗ ꯅꯣꯛꯂꯝꯃꯤ ꯑꯗꯨꯒ ꯍꯥꯏꯔꯛꯏ ꯑꯄꯪꯕ ꯅꯪ ꯄꯪꯃꯟꯕꯒꯤ ꯁꯖꯤꯛ ꯍꯅꯧ ꯆꯥꯕ ꯁꯤꯅ ꯅꯪꯕꯨ ꯎꯁꯤꯠꯄꯤꯗꯕꯅꯤ ꯏꯔꯣꯏ ꯅ ꯀꯩ ꯑꯍꯨꯝ ꯆꯥꯕ ꯍꯥ ꯍꯥ ꯍꯥꯏꯅ ꯀꯔꯦꯝꯅꯗꯨꯅ ꯅꯣꯛꯏ꯫ ꯃꯗꯨꯗ ꯀꯩꯗꯨꯅ ꯍꯣꯏ ꯐꯔꯦ ꯑꯩꯕꯨꯗꯤ ꯑꯄꯪꯕ ꯑꯣꯏꯖꯔꯒꯦ ꯅꯪ ꯅꯊꯋꯥꯏ ꯃꯥꯡꯖꯅꯤ ꯑꯁꯋꯥꯏꯗ ꯆꯪꯂꯨꯅꯨ ꯅ ꯍꯥꯏꯕꯨꯕꯅꯤ ꯍꯥꯏꯗꯨꯅ ꯌꯥꯝꯅ ꯍꯛꯆꯤꯟꯅ ꯍꯥꯏꯕꯗꯨꯗ ꯀꯋꯥꯛ ꯑꯗꯨꯅ ꯐꯔꯦ ꯑꯗꯨꯗꯨꯤ ꯅꯪ ꯃꯁꯤꯗ ꯂꯩꯔꯃꯃꯣ ꯀꯩ ꯆꯥꯕ ꯑꯣꯏꯔꯗꯤ ꯃꯅꯥꯛꯇ ꯁꯔꯨ ꯁꯌꯥꯡ ꯁꯣꯏꯗꯅ ꯇꯥꯔꯝꯒꯅꯤ ꯑꯩ ꯌꯦꯡꯂꯨꯒꯦ ꯍꯥꯏꯅ ꯍꯥꯏꯔꯒ ꯏꯔꯣꯏꯗꯨꯒꯤ ꯃꯅꯥꯛ ꯇꯝꯅ ꯄꯥꯏꯁꯤꯟꯈꯔꯦ꯫ ꯏꯔꯣꯏ ꯗꯨꯒꯤ ꯃꯅꯡꯒꯟꯗ ꯇꯣꯡꯗꯨꯅ ꯆꯠꯇꯨꯅ ꯃꯃꯤꯠ ꯐꯩꯅ ꯌꯨꯡꯅ ꯂꯩ ꯂꯩꯗꯨꯅ ꯑꯀꯣꯏꯕꯗꯨ ꯌꯦꯡꯂꯛꯏ꯫ ꯀꯋꯥꯛ ꯅ ꯃꯅꯡꯒꯟꯗ ꯆꯠ ꯁꯥꯟꯅꯔꯛꯄꯗꯨꯗ ꯏꯔꯣꯏ ꯑꯗꯨꯗꯤ ꯍꯥꯛꯀꯆꯕ ꯍꯣꯠꯄꯤꯕꯒ ꯃꯥꯟꯅꯔꯦ ꯇꯅꯖꯥ ꯗꯨꯨꯗ ꯃꯊꯤ ꯁꯠ ꯂꯥꯎꯅ ꯐꯥꯏꯗꯔꯛꯏ ꯏꯔꯣꯏꯗꯨꯅ ꯃꯊꯤ ꯐꯥꯏꯗꯔꯛꯄꯗꯨꯗ ꯀꯔꯤ ꯀꯔꯤ ꯁꯔꯨ ꯒꯥ ꯌꯥꯎꯕꯔꯥ ꯍꯥꯏꯗꯨꯅ ꯏꯔꯣꯏ ꯃꯊꯤꯒꯨꯟ ꯂꯥꯎꯊꯣꯛ ꯄꯗꯨꯗ ꯀꯋꯥꯛꯅ ꯁꯠ ꯃꯀꯣꯛ ꯊꯤꯟꯖꯤꯟꯗꯨꯅ ꯌꯦꯡꯉꯤ ꯇꯟꯖꯥꯗꯨꯗ ꯏꯔꯣꯏ ꯑꯗꯨꯗꯤ ꯃꯊꯤ ꯐꯥꯏꯕ ꯂꯣꯏꯕꯒꯤ ꯂꯥꯎꯊꯣꯛꯂꯝꯕ ꯃꯊꯤꯒꯨꯟ ꯑꯗꯨ ꯁꯨꯞꯆꯟꯂꯛꯏ ꯀꯋꯥꯛ ꯑꯗꯨ ꯃꯀꯣꯛ ꯆꯞꯈꯤꯕꯗꯨꯗ ꯃꯁꯥ ꯐꯔꯥ ꯐꯔꯥ ꯉꯍꯥꯛ ꯈꯞꯂꯝꯂꯒ ꯁꯤꯈꯔꯦ꯫ ꯃꯗꯨ ꯂꯥꯞꯅ ꯎꯔꯤꯕ ꯀꯩ ꯑꯗꯨꯅ ꯏꯁ ꯀꯋꯥꯛ ꯐꯧ ꯃꯊꯨꯟ ꯅ ꯐꯥꯔ ꯆꯥꯕ ꯏꯔꯣꯏꯁꯤꯅ ꯀꯩ ꯕꯨꯗꯤ ꯃꯀꯣꯛꯅ ꯀꯃꯥꯏ ꯆꯥꯔꯣꯏꯗꯣꯏꯅꯣ ꯍꯥꯏꯔꯝꯂꯒ ꯍꯣꯠꯇꯨꯅ ꯌꯥꯡꯅ ꯆꯦꯟꯈꯤ꯫